Hulle's stil-stil in Februarie getroud en nou het die Belgiese sanger en liedjieskrywer Stef Bos en Stellenbosse kunstenaar Varenka Paschke saam 'n boek, Stillewe, uitgegee.
Varenka: Ons wou lankal 'n boek saam doen, maar oor 'n ander land as Holland of Suid-Afrika. Ons is Mexico toe vir inspirasie en het die Dag van die Dood-fees ervaar.
Stef: Die fees vier dit dát mense hier was, al is hulle nie méér hier nie. Al is daar geraamtes in die boek, is daar ook lewenslus. Aan die einde van die dag is ons almal geraamtes met 'n bietjie vleis om, maar ook nie vir lank nie.
Stef: 'n Projek vir die Nederlandse Uitsaaikorporasie. Ek skryf simfonieorkes-liedere vir twaalf persoonlikhede uit die Bybel. Ek bestudeer elkeen, want dit gaan oor die argetipe, eerder as die godsdienstige kommentaar. Petrus is byvoorbeeld 'n outjie wat die hemel bestorm, maar hy ken ook sy beperkings. Rut se liedjie is in Afrikaans: ''Jou land is my land en jou volk is my volk.'' Dit gaan ook as 'n boek-CD uitkom, met tekeninge deur Varenka.
Varenka: Daar's nie 'n spesifieke reël nie. Maar gaan hierdie oor ons of oor die boek? (Sy en Stef wil nie oor hul persoonlike lewe praat nie).
Stef: Ek verbaas my dat so baie mense in die musiekbedryf hul persoonlike lewens deel. Dis hier in Holland ook 'n siekte van die tyd. Mense dink seker alle kunstenaars vang k...k aan, maar daar's baie kunstenaars wat net wil kuns maak. Uit respek vir mekaar gesels ons nie oor ons persoonlike lewe nie. Dis vir my 'n bietjie ekshibisionisties en skaamteloos.